พระราชบัญญัติปรับปรุงกระทรวง ทบวง กรม พ.ศ. 2496 (ยกเลิก)
ประกาศวันที่ 1953-12-31

content: พระราชบัญญัติ ปรับปรุงกระทรวง ทบวง กรม พ.ศ. ๒๔๙๖
content: ภูมิพลอดุลยเดช ป.ร. ให้ไว้ ณ วันที่ ๒๖ ธันวาคม พ.ศ. ๒๔๙๖ เป็นปีที่ ๘ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรปรับปรุงกฎหมายว่าด้วยกระทรวง ทบวง กรม เสียใหม่ จึงทรงพระกรุณาโปรดเกล้าฯ ให้ตราพระราชบัญญัติขึ้นไว้ โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติปรับปรุงกระทรวง ทบวง กรม พ.ศ. ๒๔๙๖”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิกพระราชบัญญัติปรับปรุงกระทรวง ทบวง กรม พ.ศ. ๒๔๙๕ และบรรดากฎหมายอื่นในส่วนที่มีบัญญัติไว้แล้วในพระราชบัญญัตินี้ หรือซึ่งแย้ง หรือขัดต่อบทบัญญัติแห่งพระราชบัญญัตินี้
sectionNo: 4
content: มาตรา ๔ ให้มีกระทรวงและทบวงการเมือง ซึ่งมีฐานะเทียบกระทรวงดังต่อไปนี้ มีอำนาจและหน้าที่บริหารราชการแผ่นดินตามกฎหมาย (๑) สำนักคณะรัฐมนตรี (๒) กระทรวงกลาโหม (๓) กระทรวงการคลัง (๔) กระทรวงการต่างประเทศ (๕) กระทรวงเกษตร (๖) กระทรวงคมนาคม (๗) กระทรวงมหาดไทย (๘) กระทรวงยุติธรรม (๙) กระทรวงศึกษาธิการ (๑๐)
sectionNo: 4
content: กระทรวงเศรษฐการ (๑๑) กระทรวงสหกรณ์ (๑๒) กระทรวงสาธารณสุข (๑๓) กระทรวงอุตสาหกรรม
sectionNo: 1
content: หมวด ๑ สำนักคณะรัฐมนตรี
sectionNo: 5
content: มาตรา ๕ สำนักคณะรัฐมนตรีมีอำนาจและหน้าที่เกี่ยวกับราชการทั่วไปของคณะรัฐมนตรี และราชการอื่น ๆ ซึ่งมิได้อยู่ภายในวงอำนาจและหน้าที่ของกระทรวงหนึ่งกระทรวงใดโดยเฉพาะ มีสำนักงานเลขาธิการนายกรัฐมนตรีซึ่งมีอำนาจและหน้าที่เกี่ยวกับราชการทางการเมืองของนายกรัฐมนตรีสังกัดอยู่
sectionNo: 6
content: มาตรา ๖ หน้าที่ราชการในสำนักคณะรัฐมนตรี แยกเป็น ๒ ทบวง ดังต่อไปนี้ (๑) ทบวงคณะรัฐมนตรีฝ่ายการเมือง (๒) ทบวงคณะรัฐมนตรีฝ่ายบริหาร
sectionNo: 7
content: มาตรา ๗ ทบวงคณะรัฐมนตรีฝ่ายการเมือง มีอำนาจและหน้าที่เกี่ยวกับราชการทางการเมืองของคณะรัฐมนตรี หน้าที่ราชการในทบวงคณะรัฐมนตรีฝ่ายการเมือง แยกเป็น (๑) สำนักงานเลขานุการรัฐมนตรีว่าการทบวง (๒) กรมสารบรรณคณะรัฐมนตรีฝ่ายการเมือง ซึ่งทำหน้าที่สำนักงานปลัดทบวงด้วย (๓) กรมตรวจราชการแผ่นดิน (๔)
sectionNo: 7
content: กรมประชาสัมพันธ์ (๕) กรมประมวลราชการแผ่นดิน (๖) สำนักงานสภาเศรษฐกิจแห่งชาติ
sectionNo: 8
content: มาตรา ๘ ทบวงคณะรัฐมนตรีฝ่ายบริหารมีอำนาจและหน้าที่เกี่ยวกับราชการบริหารของคณะรัฐมนตรี และราชการอื่นซึ่งมิได้อยู่ภายในวงอำนาจและหน้าที่ของกระทรวงหนึ่งกระทรวงใดโดยเฉพาะ หน้าที่ราชการในทบวงคณะรัฐมนตรีฝ่ายบริหาร แยกเป็น (๑) สำนักงานเลขานุการรัฐมนตรีว่าการทบวง (๒) กรมสารบรรณคณะรัฐมนตรีฝ่ายบริหาร
sectionNo: 8
content: ซึ่งทำหน้าที่สำนักงานปลัดทบวงด้วย (๓) สำนักงานคณะกรรมการกฤษฎีกา (๔) สำนักงานคณะกรรมการข้าราชการพลเรือน (๕) สำนักงานคณะกรรมการตรวจเงินแผ่นดิน
sectionNo: 2
content: หมวด ๒ กระทรวงกลาโหม
sectionNo: 9
content: มาตรา ๙ กระทรวงกลาโหมมีอำนาจและหน้าที่เกี่ยวกับการป้องกันราชอาณาจักร ราชการกระทรวงกลาโหมให้เป็นไปตามกฎหมาย ข้อบังคับ และระเบียบแบบแผน
sectionNo: 3
content: หมวด ๓ กระทรวงการคลัง
sectionNo: 10
content: มาตรา ๑๐ กระทรวงการคลังมีอำนาจและหน้าที่เกี่ยวกับการเงินแผ่นดิน ภาษีอากร การรัษฎากร หรือกิจการเกี่ยวกับอสังหาริมทรัพย์อันเป็นทรัพย์สินของแผ่นดินนอกจากสาธารณสมบัติของแผ่นดิน กิจการอันกฎหมายบัญญัติให้เป็นการผูกขาดของรัฐ กิจการหารายได้ซึ่งรัฐมีอำนาจดำเนินการได้แต่ผู้เดียวตามกฎหมาย
sectionNo: 10
content: และไม่อยู่ในอำนาจและหน้าที่ของกระทรวงทบวงกรมอื่น และกิจการซึ่งจะเป็นสัญญาผูกพันต่อเมื่อรัฐบาลได้ให้อำนาจ หรือให้สัตยาบัน
sectionNo: 11
content: มาตรา ๑๑ หน้าที่ราชการในกระทรวงการคลัง แยกเป็น (๑) สำนักงานเลขานุการคณะรัฐมนตรี (๒) สำนักงานปลัดกระทรวง (๓) สำนักงานเศรษฐกิจการคลัง (๔) กรมธนารักษ์ (๕) กรมบัญชีกลาง (๖) กรมศุลกากร (๗) กรมสรรพสามิต (๘) กรมสรรพากร ให้สำนักงานเศรษฐกิจการคลังเป็นทบวงการเมืองมีฐานะเทียบกรม
sectionNo: 4
content: หมวด ๔ กระทรวงการต่างประเทศ
sectionNo: 12
content: มาตรา ๑๒ กระทรวงการต่างประเทศมีอำนาจและหน้าที่เกี่ยวกับราชการต่างประเทศ
sectionNo: 13
content: มาตรา ๑๓ หน้าที่ราชการในกระทรวงการต่างประเทศ แยกเป็น (๑) สำนักงานเลขานุการคณะรัฐมนตรี (๒) สำนักงานปลัดกระทรวง (๓) กรมการเมือง (๔) กรมพิธีการทูต (๕) กรมเศรษฐกิจ (๖) กรมสนธิสัญญาและกฎหมาย (๗) กรมสารนิเทศ (๘) กรมองค์การระหว่างประเทศ
sectionNo: 5
content: หมวด ๕ กระทรวงเกษตร
sectionNo: 14
content: มาตรา ๑๔ กระทรวงเกษตรมีอำนาจและหน้าที่เกี่ยวกับการจัด ควบคุม และส่งเสริมเกษตรกรรม
sectionNo: 15
content: มาตรา ๑๕ หน้าที่ราชการในกระทรวงเกษตร แยกเป็น (๑) สำนักงานเลขานุการคณะรัฐมนตรี (๒) สำนักงานปลัดกระทรวง (๓) กรมกสิกรรม (๔) กรมการข้าว (๕) กรมประมง (๖) กรมปศุสัตว์ (๗) กรมชลประทาน (๘) กรมป่าไม้
sectionNo: 6
content: หมวด ๖ กระทรวงคมนาคม
sectionNo: 12
content: มาตรา ๑๒ กระทรวงคมนาคมมีอำนาจและหน้าที่เกี่ยวกับการคมนาคม
sectionNo: 17
content: มาตรา ๑๗ หน้าที่ราชการในกระทรวงคมนาคม แยกเป็น (๑) สำนักงานเลขานุการรัฐมนตรี (๒) สำนักงานปลัดกระทรวง (๓) กรมการขนส่ง (๔) กรมเจ้าท่า (๕) กรมทางหลวงแผ่นดิน (๖) กรมไปรษณีย์โทรเลข
sectionNo: 7
content: หมวด ๗ กระทรวงมหาดไทย
sectionNo: 18
content: มาตรา ๑๘ กระทรวงมหาดไทยมีอำนาจและหน้าที่เกี่ยวกับการปกครองท้องที่ บำบัดทุกข์บำรุงสุข ป้องกันสาธารณภัยและรักษาความสงบเรียบร้อยของประชาชน
sectionNo: 19
content: มาตรา ๑๙ หน้าที่ราชการในกระทรวงมหาดไทย แยกเป็น (๑) สำนักงานเลขานุการรัฐมนตรี (๒) สำนักงานปลัดกระทรวง (๓) กรมตำรวจ (๔) กรมที่ดิน (๕) กรมประชาสงเคราะห์ (๖) กรมมหาดไทย (๗) กรมโยธาเทศบาล (๘) กรมราชทัณฑ์ (๙) กรมอัยการ
sectionNo: 8
content: หมวด ๘ กระทรวงยุติธรรม
sectionNo: 20
content: มาตรา ๒๐ กระทรวงยุติธรรมมีอำนาจและหน้าที่ทางธุรการเกี่ยวกับศาลยุติธรรม
sectionNo: 21
content: มาตรา ๒๑ หน้าที่ราชการในกระทรวงยุติธรรม แยกเป็น (๑) สำนักงานเลขานุการคณะรัฐมนตรี (๑) สำนักงานปลัดกระทรวง
sectionNo: 9
content: หมวด ๙ กระทรวงวัฒนธรรม
sectionNo: 22
content: มาตรา ๒๒ (ยกเลิก)
sectionNo: 23
content: มาตรา ๒๓ (ยกเลิก)
sectionNo: 10
content: หมวด ๑๐ กระทรวงศึกษาธิการ
sectionNo: 24
content: มาตรา ๒๔ กระทรวงศึกษาธิการมีอำนาจและหน้าที่เกี่ยวกับการศึกษาอบรม การศาสนา และการวัฒนธรรม
sectionNo: 25
content: มาตรา ๒๕ หน้าที่ราชการในกระทรวงศึกษาธิการ แยกเป็น (๑) สำนักงานเลขานุการรัฐมนตรี (๒) สำนักงานปลัดกระทรวง (๓) กรมการฝึกหัดครู (๔) กรมการศาสนา (๕) กรมพลศึกษา (๖) กรมวิชาการ (๗) กรมวิสามัญศึกษา (๘) กรมศิลปากร (๙) กรมสามัญศึกษา (๑๐) กรมอาชีวศึกษา
sectionNo: 11
content: หมวด ๑๑ กระทรวงเศรษฐการ
sectionNo: 26
content: มาตรา ๒๖ กระทรวงเศรษฐการมีอำนาจและหน้าที่เกี่ยวกับการเศรษฐกิจ การพาณิชย์ รวมตลอดทั้งการซื้อขาย แลกเปลี่ยน ขนส่งสินค้า ควบคุม และส่งเสริมการค้า
sectionNo: 27
content: มาตรา ๒๗ หน้าที่ราชการในกระทรวงเศรษฐการ แยกเป็น (๑) สำนักงานเลขานุการรัฐมนตรี (๒) สำนักงานปลัดกระทรวง (๓) กรมการค้าต่างประเทศ (๔) กรมการค้าภายใน (๕) กรมการสนเทศ (๖) กรมทะเบียนการค้า (๗) กรมเศรษฐสัมพันธ์
sectionNo: 12
content: หมวด ๑๒ กระทรวงสหกรณ์
sectionNo: 28
content: มาตรา ๒๘ กระทรวงสหกรณ์มีอำนาจและหน้าที่เกี่ยวกับการจัด ควบคุม และส่งเสริมการสหกรณ์
sectionNo: 29
content: มาตรา ๒๙ หน้าที่ราชการในกระทรวงสหกรณ์ แยกเป็น (๑) สำนักงานเลขานุการรัฐมนตรี (๒) สำนักงานปลัดกระทรวง (๓) กรมตรวจบัญชีสหกรณ์ (๔) กรมสหกรณ์ที่ดิน (๕) กรมสหกรณ์ธนกิจ (๖) กรมสหกรณ์พาณิชย์
sectionNo: 13
content: หมวด ๑๓ กระทรวงสาธารณสุข
sectionNo: 30
content: มาตรา ๓๐ กระทรวงสาธารณสุขมีอำนาจและหน้าที่เกี่ยวกับการสาธารณสุข และควบคุมการกาชาด
sectionNo: 31
content: มาตรา ๓๑ หน้าที่ราชการในกระทรวงสาธารณสุข แยกเป็น (๑) สำนักงานเลขานุการรัฐมนตรี (๒) สำนักงานปลัดกระทรวง (๓) กรมการแพทย์ (๔) กรมวิทยาศาสตร์การแพทย์ (๕) กรมอนามัย
sectionNo: 14
content: หมวด ๑๔ กระทรวงอุตสาหกรรม
sectionNo: 32
content: มาตรา ๓๒ กระทรวงอุตสาหกรรมมีอำนาจและหน้าที่เกี่ยวกับการจัดควบคุม และส่งเสริมอุตสาหกรรม
sectionNo: 33
content: มาตรา ๓๓ หน้าที่ราชการในกระทรวงอุตสาหกรรม แยกเป็น (๑) สำนักงานเลขานุการรัฐมนตรี (๒) สำนักงานปลัดกระทรวง (๓) กรมโรงงานอุตสาหกรรม (๔) กรมโลหกิจ (๕) กรมวิทยาศาสตร์ (๖) กรมส่งเสริมอุตสาหกรรม
sectionNo: 15
content: หมวด ๑๕ ทบวงการเมืองเทียบฐานะเท่ากรม
sectionNo: 34
content: มาตรา ๓๔ ให้มีทบวงการเมืองเทียบฐานะเท่ากรม ดังต่อไปนี้ (๑) การพลังงานแห่งชาติ (๒) ราชบัณฑิตยสถาน (๓) สำนักงานเลขาธิการสภาผู้แทนราษฎร (๔) สำนักพระราชวัง (๕) สำนักราชเลขาธิการ (๖) สภาป้องกันราชอาณาจักร (๗) สภามหาวิทยาลัยแห่งชาติ (๘) สำนักงานสภาวิจัยแห่งชาติ
sectionNo: 35
content: ๑. การพลังงานแห่งชาติ มาตรา ๓๕ ให้การพลังงานแห่งชาติมีอำนาจและหน้าที่ตามที่กำหนดไว้ในกฎหมาย และให้อยู่ในบังคับบัญชาของนายกรัฐมนตรี
sectionNo: 36
content: ๒. ราชบัณฑิตยสถาน มาตรา ๓๖ ให้ราชบัณฑิตสถานมีอำนาจและหน้าที่ตามที่กำหนดไว้ในกฎหมาย และให้อยู่ในบังคับบัญชาของรัฐมนตรีว่าการกระทรวงศึกษาธิการ
sectionNo: 37
content: ๓. สำนักเลขาธิการสภาผู้แทนราษฎร มาตรา ๓๗ ให้สำนักเลขาธิการสภาผู้แทนราษฎรมีอำนาจและหน้าที่เกี่ยวกับกิจการฝ่ายธุรการของสภาผู้แทนราษฎร และให้อยู่บังคับบัญชาของประธานสภาผู้แทนราษฎร
sectionNo: 38
content: ๔. สำนักพระราชวัง มาตรา ๓๘ ให้สำนักพระราชวังมีอำนาจและหน้าที่จัดการพระราชวังตลอดจนการดูแลรักษาทรัพย์สินและผลประโยชน์ของพระมหากษัตริย์ และให้อยู่ในบังคับของนายกรัฐมนตรี
sectionNo: 39
content: ๕. สำนักราชเลขาธิการ มาตรา ๓๙ ให้สำนักราชเลขาธิการมีอำนาจและหน้าที่เกี่ยวกับการเลขานุการในพระองค์พระมหากษัตริย์ และให้อยู่ในบังคับบัญชาของนายกรัฐมนตรี
sectionNo: 40
content: ๖. สภาป้องกันราชอาณาจักร มาตรา ๔๐ ให้สภาป้องกันราชอาณาจักรมีอำนาจและหน้าที่ตามที่กำหนดไว้ในกฎหมาย และให้อยู่ในบังคับบัญชาของนายกรัฐมนตรี
sectionNo: 41
content: ๗. สภามหาวิทยาลัยแห่งชาติ มาตรา ๔๑ ให้สภามหาวิทยาลัยแห่งชาติมีอำนาจและหน้าที่ตามที่กำหนดไว้ในกฎหมาย และให้อยู่ในบังคับบัญชาของนายกรัฐมนตรี
sectionNo: 42
content: ๘. สำนักงานสภาวิจัยแห่งชาติ มาตรา ๔๒ ให้สำนักงานสภาวิจัยแห่งชาติมีอำนาจและหน้าที่เกี่ยวกับกิจการของสภาวิจัยแห่งชาติตามที่กำหนดไว้ในกฎหมาย และให้อยู่ในบังคับบัญชาของนายกรัฐมนตรี
content: ผู้รับสนองพระบรมราชโองการ จอมพล ป. พิบูลสงคราม นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เวลานี้ราชการในสำนักนายกรัฐมนตรีมีปริมาณเพิ่มมากขึ้น ทั้งเป็นงานที่มีคุณภาพสูง สมควรจะได้ปรับปรุงส่วนราชการของสำนักนายกรัฐมนตรีซึ่งจะได้เรียกชื่อใหม่ว่า สำนักคณะรัฐมนตรีเสียใหม่ โดยแยกออกเป็นสองทบวง
content: แต่ละทบวงให้มีกรมและทบวงการเมืองที่มีฐานะเทียบกรมสังกัดอยู่ ให้เหมาะสมกับหน้าที่ราชการของทบวงนั้น ๆ โดยให้รวบรวมงานที่มีลักษณะอย่างเดียวกันหรือคล้ายคลึงกันเข้าไว้ในหน่วยงานราชการอันเดียวกัน เพื่อจะได้มีการประสานโดยใกล้ชิด ในการนี้จำเป็นจะต้องบัญญัติพระราชบัญญัติปรับปรุงกระทรวง ทบวง กรม ขึ้นใหม่
sectionNo: ฉบับที่ 2
content:  พระราชบัญญัติปรับปรุงกระทรวง ทบวง กรม (ฉบับที่ ๒) พ.ศ. ๒๔๙๗
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องด้วยการสังคมสงเคราะห์มีความสำคัญต่อความเป็นอยู่และความผาสุกของประชาชน รัฐบาลได้มีนโยบายส่งเสริมขยายงานด้านนี้แล้วหลายประการ โดยเฉพาะการประกันสังคมซึ่งเป็นหลักการที่นานาชาตินิยมจัดทำกัน
content: รัฐบาลจึงได้ประกาศใช้พระราชบัญญัติการประกันสังคมขึ้น เพื่อให้บุคคลแต่ละคนและครอบครัวได้รับความผาสุกและความมั่นคงในการดำรงชีวิต ฉะนั้น เพื่อดำเนินการให้เป็นไปตามวัตถุประสงค์ดังกล่าว จึงจำเป็นต้องตั้งกรมประกันสังคมขึ้น เพื่อบริหารงานด้านนี้ต่อไป
sectionNo: ฉบับที่ 3
content:  พระราชบัญญัติปรับปรุงกระทรวง ทบวง กรม (ฉบับที่ ๓) พ.ศ. ๒๔๙๗
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องด้วยการฝึกหัดครูในขณะนี้ได้แยกกันจัดอยู่ในกรมต่าง ๆ คือ กรมวิสามัญศึกษา กรมอาชีวศึกษา และกรมพลศึกษา ต่างกรมต่างจัดการดำเนินงานยังไม่ประสานกันสนิท เป็นเหตุให้ได้ครูไม่ตรงกับความประสงค์อันแท้จริงของโรงเรียนทุกประเภท
content: เพื่อให้การฝึกหัดครูได้มาตรฐานดียิ่งขึ้นเหมาะสมกับกาลสมัย จึงสมควรจัดรวมการฝึกหัดครูให้อยู่ในกรมเดียวกัน จะได้ก่อให้เกิดเอกภาพ เป็นการประหยัดและมีประสิทธิภาพที่จะปรับปรุงครูให้มีปริมาณและคุณภาพสูงขึ้น ได้ผลสมความต้องการในอันที่จะจัดการศึกษาตามแผนการศึกษาชาติ
sectionNo: ฉบับที่ 4
content: พระราชบัญญัติปรับปรุงกระทรวง ทบวง กรม (ฉบับที่ ๔) พ.ศ. ๒๔๙๙
content: หมายเหตุ :- เหตุผลในการประกาศใช้พระราชบัญญัติฉบับนี้ คือ ตามที่กฎหมายว่าด้วยการปรับปรุงกระทรวง ทบวง กรม กำหนดให้สำนักงานสภาป้องกันราชอาณาจักรสังกัดอยู่ในทบวงคณะรัฐมนตรีฝ่ายการเมืองสำนักคณะรัฐมนตรีนั้น ยังไม่เหมาะสมกับลักษณะงานที่ปฏิบัติ เพราะสภาป้องกันราชอาณาจักรควรจะดำเนินการเป็นอิสระ
content: รัฐบาลจึงได้ประกาศใช้พระราชบัญญัติสภาป้องกันราชอาณาจักร พ.ศ. ๒๔๙๙ เพื่อให้สภาป้องกันราชอาณาจักรเป็นทบวงการเมืองเทียบฐานะเท่ากรมอยู่ในบังคับบัญชาของนายกรัฐมนตรี อนึ่ง โดยที่เห็นสมควรให้มีสภามหาวิทยาลัยแห่งชาติขึ้น เพื่อพิจารณาให้การศึกษา ตลอดจนการวางหลักสูตร การจัดตั้งคณะและแผนกวิชา
content: และการแต่งตั้งศาสตราจารย์ รองศาสตราจารย์ และอาจารย์ ในมหาวิทยาลัยต่าง ๆ เป็นไปในมาตรฐานเดียวกัน รัฐบาลจึงได้ประกาศใช้พระราชบัญญัติสภามหาวิทยาลัยแห่งชาติ พ.ศ. ๒๔๙๙ เพื่อให้มีฐานะเป็นทบวงการเมืองเทียบฐานะเท่ากรม อยู่ในอำนาจบังคับบัญชาของนายกรัฐมนตรี ฉะนั้น
content: เพื่อดำเนินการให้เป็นไปตามวัตถุประสงค์ดังกล่าว จึงเป็นการสมควรแก้ไขเพิ่มเติมกฎหมายว่าด้วยการปรับปรุงกระทรวง ทบวง กรม เสียใหม่
sectionNo: ฉบับที่ 5
content: พระราชบัญญัติปรับปรุงกระทรวง ทบวง กรม (ฉบับที่ ๕) พ.ศ. ๒๔๙๙
content: หมายเหตุ :- เหตุผลในการประกาศใช้พระราชบัญญัติฉบับนี้ คือ ตามที่รัฐบาลได้เสนอร่างพระราชบัญญัติสภาวิจัยแห่งชาติ เพื่อกำหนดอำนาจและหน้าที่ของสภาวิจัยแห่งชาติ ต่อสภาผู้แทนราษฎรแล้วนั้น จำเป็นที่จะต้องจัดตั้งสำนักงานสำหรับสภาดังกล่าวเพื่อควบคุมบังคับบัญชาเจ้าหน้าที่ฝ่ายธุรการของสภา
content: โดยให้มีฐานะเป็นทบวงการเมืองอิสระอยู่ในบังคับบัญชาของนายกรัฐมนตรี
sectionNo: ฉบับที่ 6
content:  พระราชบัญญัติปรับปรุงกระทรวง ทบวง กรม (ฉบับที่ ๖) พ.ศ. ๒๕๐๑
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่ปรากฏว่าราชการบางกระทรวง ทบวง กรม ในขณะนี้ยังไม่เหมาะสมและไม่ประหยัด ราชการบางอย่างไม่สมควรจัดตั้งเป็นกระทรวง หรือกรม ราชการบางอย่างมีลักษณะอย่างเดียวกันและไม่สำคัญ ควรยุบหรือรวมกันไว้ในกระทรวงหรือกรมเดียวกันได้
content: ส่วนสภาวัฒนธรรมแห่งชาตินั้น ไม่มีความจำเป็นต้องเป็นทบวงการเมือง ฉะนั้น จึงสมควรแก้ไขเพิ่มเติมกฎหมายว่าด้วยการปรับปรุงกระทรวง ทบวง กรม
sectionNo: ฉบับที่ 7
content: พระราชบัญญัติปรับปรุงกระทรวง ทบวง กรม (ฉบับที่ ๗) พ.ศ. ๒๕๐๒
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากได้โอนมหาวิทยาลัยต่าง ๆ มาสังกัดสำนักนายกรัฐมนตรี ตามความในพระราชบัญญัติโอนมหาวิทยาลัยเกษตรศาสตร์ จุฬาลงกรณ์มหาวิทยาลัย มหาวิทยาลัยธรรมศาสตร์ มหาวิทยาลัยแพทยศาสตร์ และมหาวิทยาลัยศิลปากร ไปสังกัดสำนักนายกรัฐมนตรี พ.ศ. ๒๕๐๒
content: จึงไม่จำเป็นต้องมีกรมมหาวิทยาลัยเกษตรศาสตร์ ในกระทรวงเกษตรกรมมหาวิทยาลัย ในกระทรวงศึกษาธิการ และกรมมหาวิทยาลัยแพทยศาสตร์ ในกระทรวงสาธารณสุข อีกต่อไป ด้วยเหตุนี้ จึงต้องแก้ไขเพิ่มเติมกฎหมายว่าด้วยการปรับปรุงกระทรวง ทบวง กรม เพื่อยุบเลิกกรมมหาวิทยาลัยนั้น ๆ เสีย
sectionNo: ฉบับที่ 8
content:  พระราชบัญญัติปรับปรุงกระทรวง ทบวง กรม (ฉบับที่ ๘) พ.ศ. ๒๕๐๓
content: หมายเหตุ :- เหตุผลในการประกาศใช้พระราชบัญญัติฉบับนี้ คือ การจัดส่วนราชการในกระทรวงต่างประเทศที่เป็นอยู่ในขณะนี้ ได้ถือตามเขตภูมิศาสตร์ คือแบ่งเป็นกรมยุโรปและอเมริกา และกรมอาเซียและแอฟริกา ปรากฏว่าปริมาณของงานไม่ได้ส่วนสัดสมดุลย์กัน ทั้งมิได้มีส่วนราชการที่ดำเนินงานรับผิดชอบในด้านเศรษฐกิจ สารนิเทศ
content: และสนธิสัญญาและความตกลงระหว่างประเทศโดยเฉพาะ ไม่เหมาะสมกับสถานการณ์ปัจจุบัน จึงสมควรปรับปรุงส่วนราชการเสียใหม่ให้เป็นตามลักษณะของงาน
sectionNo: ฉบับที่ 9
content: พระราชบัญญัติปรับปรุงกระทรวง ทบวง กรม (ฉบับที่ ๙) พ.ศ. ๒๕๐๔
content: หมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่กิจการงานที่อยู่ในหน้าที่กระทรวงการคลังในส่วนที่เกี่ยวกับการเศรษฐกิจและการคลัง เป็นกิจการที่มีความสำคัญมาก ขณะนี้กิจการเหล่านี้ได้แยกปฏิบัติอยู่ในหน่วยงานต่าง ๆ หลายหน่วยงานด้วยกัน ทำให้การปฏิบัติจัดทำเกิดการสับสนและไม่ประสานกัน
content: เพื่อให้กิจการดังว่านี้ได้ดำเนินไปด้วยดียิ่งขึ้น สมควรจัดรวมไว้ในหน่วยงานเดียวกัน จึงจำเป็นต้องตั้งสำนักงานเศรษฐกิจการคลังขึ้น และให้เป็นทบวงการเมืองมีฐานะเทียบกรม